
ΕΦΗΜΕΡΙΕ ΤΗΣ ΚΥΒΕΡΝΗΣΕΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
13 ΜΑΪΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

390 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Εφαρμογή άρθρου 1 του Ν. 653/77 περί υποχρεώσεων των παρό¬ 
διων ιδιοκτητών για την διάνοιξη Εθν. οδών κ.λπ. 1 

Τροποποίηση ρυμοτομικού σχεδίου νέου οικισμού Ζαχάρως τμήμα 


Β. Ο.Τ, 13 οικ. 142 Ν. Ηλείας. 2 

Καθορισμός ορίων και όρων και περιορισμών δόμησης στους οικι¬ 
σμούς «ΛΕΠΤΟΚΑΡΪΑ», «ΜΕΣΙΑΝΟ», «ΠΕΝΤΑΠΛΑ- 

ΤΑΝΟ», της επαρχίας Γιαννιτσών Ν. Πέλλας. 3 

Αναγνώριση οδού (παρόδου οδού) Αχιλλέως στη Μακρακώμη 
Ν. Φθιώτιδας, ότι υπάρχει πριν από το 1923 και χαρακτη¬ 
ρισμός αυτής ως διατηρητέας. 4 

Καθορισμός ορίων, όρων και περιορισμών δόμησης και κατηγοριο- 
ποίηση του οικισμού Αμουρίου του Ν. Φθιώτιδας. 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΒΣ1β/0/11 /32-Α (1) 


Εφαρμογή άρθρου 1 του Ν. 653/77 περί υποχρεώσεων των παρόδιων 
ιδιοκτητών για την διάνοιξη Εθν. οδών κ.λπ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τον Ν. 653/77 περί υποχρεώσεως των παρόδιων ιδιοκτητών 
για την διάνοιξη Εθνικών οδών κ.λπ. 


2. Τις παρ. 9 και 10 του άρθρου 62 του Ν. 947/79 περί οικιστικών 
περιοχών και το Π.Δ. 929/79 ως και τον Ν. 960/21.8.79 και 
ιδιαίτερα την παρ. 4 του άρθρου 9 δια των οποίων τέθηκαν σε εφαρ¬ 
μογή νέες διατάξεις απαλλοτριώσεων με επιβάρυνση των παρόδιων 
ιδιοκτητών για τις περιπτώσεις Εθν. οδών (νέες διανοίξεις, βελτιώσεις 
ή διαπλατύνσεις) και επαρχιακών Δημοτικών και Κοινοτικών οδών 
(νέες διανοίξεις, βελτιώσεις). 

3. Την ανάγκη καθορισμού των περιπτώσεων εφαρμογής του άρ¬ 
θρου 1 του Ν.653/77 σε οδούς που προβλέπεται εκτέλεση εργασιών 
βελτίωσεως ή διαπλατύνσεως, και αφού λάβαμε υπόψη: 

1. Την εγκεκριμένη μελέτη της οδού Κορίνθου - "Αργους, αποφασίζουμε: 

Ορίζουμε ως κατωτέρω το τμήμα της Εθνικής οδού Κορίνθου - Άρ¬ 
γους που αποτελεί νέα χάραξη προς βελτίωση ή διαπλάτυνση αυτής για 
το οποίο έχουν εφαρμογή οι διατάξεις του άρθρου 1 του Ν. 653/77. 

Περιοχή ΣΣ Νεμέας από χ.θ. 23+224 μέχρι χ.θ. 26+680. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 22 Απριλίου 1987 

Ο ΥΠΟΥΡΓΟΣ 

Ε. ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ, 1264 (2) 

Τροποποίηση ρυμοτομικού σχεδίου νέου οικισμού Ζαχάρως τμήμα 
Β. Ο.Τ. 13 οικ. 142 Ν. Ηλείας. 

Η ΝΟΜΑΡΧΗΣ ΗΛΕΙΑΣ 
' Εχοντας υπόψη: 

1. Τις διατάξεις: 

α. Του άρθρου 20 του από 17.7.1923 Ν.Δ/τος «περί σχεδίων 
πόλεων κωμών και συνοικισμών του Κράτους και ανεγέραεως αυτών» 
όπως τροποποιήθηκε και συμπληρώθηκε μεταγενέστερα. 

β. Τον Ν. 3200/55 «περί διοικητικής αποκεντρώσεως όπως 
έχει συμπληρωθεί μεταγενέστερα. 

γ. Του 712/70 Β.Δ. «περί καθορισμού των διατηρουμένων υπέρ 
του Υπουργού Δημοσίων Έργων αρμοδιοτήτων, που εκδόθηκε σ’ εκτέ¬ 
λεση του 532/70 Ν.Δ., όπως μετά τροποποιήθηκαν και συμπληρώθη¬ 
καν με τα 677/71 και 198/72 Β.Δ/τα. 

δ. Του Ν. 1032/80 «περί συστάσεως Υ.Χ.Ο.Π.». 
ε. Του Ν. 1337/83 «περί επεκτάσεως πολεοδομικών σχεδίων», 
ζ. Του Ν. 1577/85 (ΦΕΚ 210Α/18.12.85) περί Γ.Ο.Κ. 
η. Του Ν. 1558/85 (ΦΕΚ 137/Α/26.7.85) «Κυβέρνηση και Κυβερνη¬ 
τικά Όργανα. 

θ. Τις εγκυκλίου 117/20.6.86 και 119/1.7.86 του Υπουργείου 
ΠΕ.ΧΩ.Δ.Ε. σχετικά με την έγκριση τροποποιήσεων και καθορισμού 
όρων δόμησης από τους Νομάρχες. 

ι. Του Π.Δ. 183 (ΦΕΚ 70Α/5.6.86) «περί εγκρίσεως τροποποιήσεων 
καικαθορισμού όρων και περιορισμών δόμησης από τους Νομάρχες. 


1. Την αριθ. ΙΓ Β. 1025/17.9.80 απόφαση που εγκρίθηκε το ρυμοτο¬ 
μικό σχέδιο νέου οικισμού Ζαχάρως Τμήμα Β'/Ο.Τ. 130 οικ. 142 και 
όρων και περιορισμών δόμησης. 

2. Την αριθ. 64/1985 απόφαση του Δημοτικού Συμβουλίου Ζαχά¬ 
ρως με την οποία εγκρίνεται η εν λόγω τροποποίηση ως και την αριθ. 
74/1985 απόφαση που φαίνετι ότι δεν υποβλήθησαν ενστάσεις. 

3. Το τοπογραφικό διάγραμμα που συνοδεύει την απόφαση μας 
αυτή και που φαίνεται η προτεινομένη τροποποίηση στο Ο.Τ. 13 
οικόπεδο 142 με τα στοιχεία Α, Β, Γ, Δ, Α. 

4. Το γεγονός ότι προέκυψε ασυμφωνία ρυμοτομικού σχεδίου του 
οικισμού με την επιτόπου κατάσταση. 

5. Την σύμφωνη γνώμη του Συμβουλίου Χ.Ο.Π. που διατυπώθηκε 
στο αριθ. 3/87 πρακτικό αυτού (θέμα 3), αποφασίζουμε: 

Καθορίζουμε όρους δόμησης για το οικόπεδο 142 του Ο.Τ. 13 πρόσωπο 
9.80 βάθος 22,ΟΟμ και εμβαδόν 215,60μ 2 , όπως φαίνεται και στο τοπο¬ 
γραφικό διάγραμα που αποτελεί πράρτημα της αποφασεως μας αυτής. 

Λοιποί όροι δόμησης οι ισχύοντες. 

Η απόφασή μας αυτή που ισχύει από της κοινοποιήσεως της να 
δημοσιευθεί στην Εφημερίδα της Κυβερνήσεως. 

Πύργος, 22 Απριλίου 1987 
Η Νομάρχης 

ΑΛ. ΜΑΡΚΟΓΙΑΝΝΑΚΗ 

Αριθ. οικ. 1253 (3) 

Καθορισμός ορίων και όρων και περιορισμών δόμησης στους οικισμούς 

«ΛΕΠΤΟΚΑΡΪΑ», «ΜΕΣΙΑΝΟ», «ΠΕΝΤΑΠΛΑΤΑΝΟ», της 

επαρχίας Γιαννιτσών Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
' Εχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά 
' Οργανα» και ειδικότερα τα άρθρα 24 και 27 αυτού. 

2. Τις διατάξεις του Ν. 3200/55 «περί διοικητικής αποκεντρώ- 
σεως» και ειδικότερα το άρθρο 37 αυτού. - 

3. Τις διατάξεις του από 24.4.1985 Π.Δ. (ΦΕΚ 181Δ/3.5.85) για 
τον τρόπο καθορισμού ορίων οικισμών της Χώρας μέχρι 2000 κατοί¬ 
κους, κατηγορίες αυτών και καθορισμός όρων και περιορισμών δόμησής 
τους όπως τροποποιήθηκε με το Π.Δ. 14.2.87 (ΦΕΚ 133Δ/87). 

4. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προσδιορισμό των ορίων των υπόψη οικισμών. 

5. Την απόφασή μας με αριθ. 296/28.1.1985 για την κατάταξη των 
οικισμών του Ν. Πέλλας, που έχουν πληθυσμό κάτω από 2000 κατοίκους 
σε κατηγορίες και καθορισμό ειδικών όρων δομήσεως, όπως ισχύει. 

6. Τα πληθυσμιακά στοιχεία της τελευταίας απογραφής. 

7. Την πράξη γνωμοδοτήσεως του Συμβουλίου Χωροταξίας, Οικι¬ 
σμού και Περιβάλλοντος του Νομού με αριθμό 133/24.9.86. 

8. Την απόφαση του Δημοτικού Συμβουλίου Γιαννιτσών με αριθμό 
107/86. 

9. Τις διατάξεις του Ν. 1577/85 (ΦΕΚ 210/Α/85) ΓΟΚ/85, αποφα¬ 
σίζουμε: 

1. Καθορίζουμε τα όρια των οικισμών «ΛΕΠΤΟΚΑΡΪΑ», «ΜΕ¬ 
ΣΙΑΝΟ», «ΠΕΝΤΑΠΛΑΤΑΝΟ», του Νομού Πέλλας, όπως αυτά φαί¬ 
νονται στα σχετικά πρωτότυπα τοπογραφικά διαγράμματα σε κλίμακα 
1:5000, που συντάχθηκαν με βάση στοιχεία χαρτών και επιτόπου 
έλεγχο, θεωρήθηκαν από τον Προϊστάμενο του τμήματος Πολεοδομίας 
και Πολεοδομικών Εφαρμογών με την από 16.4.87 πράξη του και 
αποτελούν αναπόσπαστα μέρη της απόφασης αυτής. 

2. Καθορίζουμε τους ακόλουθους γενικούς και ειδικούς όρους και περιορι¬ 
σμούς δόμησης. 

2.1. Γενικοί όροι δόμησης: 

2.1.1. Μέσα στα όρια των οικισμών ισχύουν οι γενικοί όροι δόμησης 
που προβλέπονται από το Π.Δ. 24.4.85 (ΦΕΚ 181/Δ/3.5.85). 

2.1.2. Ελάχιστο εμβαδόν αρτιότητας των γηπέδων που βρίσκο¬ 
νται μέσα στο ήδη εγκεκριμένο σχέδιο τριακόσια (300) τ.μ. για 
όλους τους παραπάνω οικισμούς. 

2.1.3. Ελάχιστο εμβαδόν αρτιότητας των γηπέδων που βρίσκονται 
μέσα στα όρια των οικισμών αλλά έξω από τα εγκεκριμένα σχέδια: 
για όλους τους οικισμούς χίλια (1000) τ.μ. 


2.1.4. Κατά παρέκκλιση μέσα στα παραπάνω όρια των οικισμών 
θεωρούνται άρτια τα γήπεδα με όποιο εμβαδόν είχαν στις 3.5.1985 
ημέρα δημοσίευσης του 24.4.1985 Διατάγματος. 

2.2. Ειδικοί όροι δόμησης: 

Ειδικούς όρους δόμησης καθορίζουμε αυτούς που προβλέπονται από 
την 296/28 Ιανουάριου 1986 απόφασή μας, όπως ισχύει. 

3. Κατατάσσουμε τους οικισμούς στις εξής κατηγορίες: 

3.1. Ως προς τη θέση στον χώρο: 

Λεπτοκαρυά: Ούτε περιαστικός, ούτε παραλιακός, ούτε τουριστικός. 

Μεσιανό: Ούτε περιαστικός, ούτε παραλιακός, ούτε τουριστικός. 

Πενταπλάτανο: περιαστικός. 

3.2. Ως προς το βαθμό προστασίας σύμφωνα με την 296/28 Ιαν. 1986 
απόφασή μας. 

3.3. Ως προς τη δυναμικότητα: 

Λεπτοκαρυά: στάσιμος. 

Μεσιανό: στάσιμος. 

Πενταπλάτανο: Δυναμικός. 

3.4. Ως προς το βαθμό διασποράς: 

Λεπτοκαρυά: διάσπαρτος. 

Μεσιανό: διάσπαρτος. 

Πενταπλάτανο: συνεκτικός. 

Ο 

3.5. Ως προς το μέγεθος: 

Λεπτοκαρυά: μεσαίος. 

Μεσιανό: μεσαίος. 

Πενταπλάτανο: μεσαίος. 

4.1. Πριν από οποιαδήποτε κατάτμηση οικοπέδων μέσα στα όρια 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το αρμόδιο Γραφείο ή Τμήμα Πολεοδομίας και Πολεοδομι¬ 
κών Εφαρμογών του Νομού, ώστε να εξασφαλίζεται η συνέχεια των 
υπαρχόντων και η δημιουργία νέων κοινοχρήστων χώρων με τα οριζό¬ 
μενα.στις διατάξεις της παρ. 1 του άρθρου 6 του Π.Δ. 24.4.85. 

4.2. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π.Δ. της 24.4.1985 (ΦΕΚ 
181/Δ/85), όπως τροποποιήθηκε. 

Η απόφαση αυτή μαζί με τα σχεδιαγράμματα οριοθέτησης των οικισμών 
που τη συνοδεύουν να δημοσιευθεί στην Εφημερίδα της Κυβερνήσεως. 

Έδεσσα, 22 Απριλίου 1987 
Ο Νομάρχης 
ΝΙΚ. ΜΑΚΡΑΚΗΣ 

Αριθ. 2329 (4) 

Αναγνώριση οδού (παρόδου οδού) Αχιλλέως στη Μακρακώμη Ν. Φθιώτιδας, 
ότι υπάρχει πριν από το 1923 και χαρακτηρισμός αυτής ως διατηρητέας. 

Ο ΝΟΜΑΡΧΗΣ ΦΘΙΩΤΙΔΑΣ 

Σύμφωνα με: 

1. Τις διατάξεις: 

α. Του από 17.7.1923 Ν.Δ. «περί σχεδίων πόλεων, κωμών και 
συνοικισμών του Κράτους και ανεγέρσεως αυτών». 

β. Του Β.Δ. 712/70, όπως τροποποιήθηκε με τα 577/71 και 
198/1972 Β.Δ. 

γ. Του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα. 

2. Την από 23.2.87 αίτηση του Δημητρίου Ναμπαδιάρη. 

3. Τους ακόλουθους τίτλους ιδιοκτησίας: την αριθ. 83/12.11.86 
απόφαση του Ειρηνοδικείου Μακρακώμης. 


4. Το αριθ. 1349/11.9.86 έγγραφο Κοινότητας Μακρακώμης Αχιλ- 
λέως από τους οποίους προκύπτει ότι η οδός (πάροδος οδού) υπάρχει 
πριν από το 1923. 

5. Το τοπογραφικό σχεδιάγραμμα του Αντωνίου Τσάμη Πολιτ. Μη¬ 
χανικού Μακρακώμης, αποφασίζουμε: 

Αναγνωρίζουμε ότι η Κοινοτική (πάροδος Αχιλλέως) στη Μακρακώμη 
υπάρχει νομίμως πριν από το έτος 1923, και τη χαρακτηρίζουμε ως διατηρη¬ 
τέα. 

Η οδός (πάροδος) αυτή φαίνεται στο τοπογραφικό σχεδιάγραμμα του 
Πολιτ. Μηχανικού Αντωνίου Τσάμη με στοιχεία Α, Β, Γ, Δ, Ε, Ζ, Η, Θ, Α. 

Η απόφαση αυτή να δημοσιευθεί στην Εφημερίδα της Κυβερνήσεως 
και ισχύει από την ημερομηνία δημοσιεύσή της. 

Λαμία 22 Απριλίου 1987 

Ο Νομάρχης κ.α.α. 

Ο Δ/ντής 
I. ΚΟΥΜΟΤΤΣΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


Αριθ. Τ.Π. 1605 (5) 

Καθορισμός ορίων, όρων χαι περιορισμών δόμησης και κατηγοριοποϊηση 
του οικισμού Αμουρίου του Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85) «περί 
τρόπου καθορισμού ορίων οικισμών της Χώρας μέχρι 2.000 κατοίκους 
κατηγορίες αυτών και καθορισμός όρων και περιορισμών δόμησης». 

2. Τις προτάσεις των μελετητών στους οποίους ανατέθηκε σχετική 
μελέτη στα πλαίσια του προγράμματος των ανοικτών πόλεων που αφο¬ 
ρούν τον προσδιορισμό των ορίων των υπόψη οικισμών. 

3. Τα πληθυσμιακά στοιχεία της τελευταίας απογραφής του Κράτους της 
Ε.Σ.Τ.Ε. 

4. Την υπ’ αριθ. 44/6.3.86, γνωμοδότηση του Σ.ΠΕ.ΧΩ.Δ.Ε. Ν. Φθιώ¬ 
τιδας. 

5. Την υπ’ αριθ. 11/86 απόφαση του Κοινοτικού Συμβουλίου Αμουρίου, 
αποφασίζουμε: 

1. Όρια οικισμού: 

Καθορίζουμε τα όρια του οικισμού Αμουρίου του Ν. Φθιώτιδας που 
περικλείονται από τα σημεία 1, 2, 3, 4, 5, 6, 7, 8, 9, 10, 11 όπως 
αυτά φαίνονται στο συνοδευτικό της παρούσας σχεδιάγραμμα σε κλίμα¬ 
κα: 1:5000 που αποτελεί αναπόσπαστο μέρος της απόφασης αυτής και 
συντάχθηκε βάσει στοιχείων χαρτών και επιτόπου ελέγχου. 

2. Γενικοί όροι δόμησης: 

Καθορίζουμε τους ακόλουθους γενικούς όρους και περιορισμούς δόμησης: 

α) Εντός του ορίου του οικισμού ισχύουν οι γενικοί όροι δόμησης που 
προβλέπονται από το Π.Δ. της 24.4.85 (ΦΕΚ 181 /Δ/3.5.85) και 


ειδικότερα η αρτιότητα στο τμήμα που περικλείεται από τα σημεία 1, 
2, 3, 4, 5, 6, 7, 8, 9, 10, 11 καθορίζεται σε 1000,00 τ.μ. 

3. Κατηγοριοποϊηση του οικισμού Αμουρίου Ν. Φθ/δας: 

Για τον οικισμό Αμούρι Ν. Φθ/δας καθορίζεται η ένταξή του στις παρα¬ 
κάτω κατηγορίες: 

α) Θέση στο χώρο: Ούτε περιαστικός, ούτε παραλιακός, τουριστικός. 

β) Βαθμός προστασίας: Αδιάφορος. 

γ) Δυναμικότητα: Στάσιμος. 

δ) Βαθμός διασποράς: Συνεκτικός. 

ε) Μέγεθος: Μεσαίος. 

4α. Πριν από οποιαδήποτε κατάτμηση οικοπέδων εντός των ορίων 
του οικισμού πρέπει να θεωρείται το σχετικό τοπογραφικό διάγραμμα 
από το Τμήμα Πολεοδομίας και Πολ. Εφαρμογών της Νομαρχίας ώστε 
να εξασφαλίζεται η συνέχεια των υπαρχόντων κοινόχρηστων χώρων και 
η δημιουργία νέων κοινόχρηστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.85 Π. Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 (ΦΕΚ 
181 Δ/3.5.85). 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει, να δημοσιευθεί στην Εφημερίδα της Κυβερνήσεως. 

Λαμία, 30 Μαρτίου 1987 
Ο Νομάρχης 
Γ. ΠΑΝΟΥΤΣΟΣ 

